
Nr. 117  din 24 septembrie 2024
REFERAT DE APROBARE

la proiectul de hotărâre privind aprobarea proiectului rețelei școlare a unităților de învățământ preuniversitar de stat de la nivelul comunei Șotrile pe anul școlar 2025 - 2026, în vederea emiterii avizului conform de către Inspectoratul Școlar Județean Prahova
Art. 29 din Legea nr. 24/2000 privind normele de tehnică legislativă pentru elaborarea actelor normative prevede că proiectele de acte normative trebuie însoţite de următoarele documente de motivare: 

a) expuneri de motive - în cazul proiectelor de legi şi al propunerilor legislative; 

b) note de fundamentare - în cazul ordonanţelor şi al hotărârilor Guvernului; ordonanţele care trebuie supuse aprobării Parlamentului, potrivit legii de abilitare, precum şi ordonanţele de urgenţă se transmit Parlamentului însoţite de expunerea de motive la proiectul legii de aprobare a acestora; 

c) referate de aprobare - pentru celelalte acte normative.

Rezultă că, pentru proiectele de hotărâre ale consiliului local, referatul de aprobare constituie instrumentul de prezentare şi motivare ale noilor reglementări propuse.
 Am iniţiat un proiect de hotărâre, calitate acordată de prevederile  art. 136 alin. (1), teza I din Ordonanţa de urgenţă nr. 57/2019 privind Codul administrativ, cu completările ulterioare, având ca reglementare aprobarea proiectului rețelei școlare a unităților de învățământ preuniversitar de stat de la nivelul comunei Șotrile pe anul școlar 2025 - 202, în vederea emiterii avizului conform de către Inspectoratul Școlar Județean Prahova.
Sediul materiei privind această capacitate a Consiliului Local îl reprezintă:

a) art. 2, art. 32, art. 120 alin. (1)   și art. 121 alin. (1) și alin. (2)   din Constituția României, republicată;

b) art. 10 pct. 3 din Carta europeană a autonomiei locale, adoptată la Strasbourg la 15 octombrie

1985, ratificată prin Legea nr. 199/1997;

c) art. 7 alin. (2) din Codul civil al României, adoptat prin Legea nr. 287/2009, republicat, cu modificările și completările ulterioare;

d) art. 1 alin. (2), art. 3, art. 95 alin. (2), art. 96, art. 98, art. 105 alin. (1), art. 106 alin. (1) și alin. (2), art.129 alin. (1), alin. (2) lit. d) și alin. (7) lit. a), art. 197 alin. (1), alin. (2), alin. (4) și alin. (5), art.198 alin. (1) și art. 199 alin. (1) și alin. (2) și art. 240 din Ordonanța de urgență a Guvernului  nr. 57/2019 privind

Codul administrativ, cu modificările și completările ulterioare,

e) art. 2 alin. (2), art. 41 alin. (5), art. 50 alin. (4), art. 58, art. 59, art. 61, art. 62  și art. 70 din Legea nr.24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;

f) art. 19 alin.(4), art. 20, art. 61 alin. (2) și art. 63 alin.(1) lit. a) – d)  din Legea educației naționale nr.1/2011, cu modificările și completările ulterioare;

g) art. 2 alin. (2), art. 41 alin. (5), art. 50 alin. (4), art. 58, art. 59, art. 61, art. 62  și art. 70 din Legea nr.24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;

h) art. 24 din Metodologia privind fundamentarea cifrei de școlarizare pentru învățământul preuniversitar de stat, evidența efectivelor de preșcolari și elevi școlarizați în unitățile de învățământ particular, precum și emiterea avizului conform în vederea organizării rețelei unităților de învățământ preuniversitar pentru anul școlar 2022-2031, aprobată prin Ordinul ministrului educației naționale nr.5511/2021, 
  văzând și efectul faptului că, în situația comasării, mulți elevi cu posibilități financiare vor solicita transferul către școli din municipiul Câmpina, decât să facă naveta între școli, precum și creșterea abandonului școlar, în special elevii de etnie rroma, comunitatea rromă fiind din satul Plaiu Câmpinei, în acest caz numărul de elevi scade și  scad și  fondurile alocate  pe baza costului standard per elev/preșcolar, 

   Faţă de cele ce preced, ţinând seama de importanţa sa, vă rog să analizaţi şi să hotărâţi asupra proiectului Hotărârii Consiliului Local privind aprobarea proiectului rețelei școlare a unităților de învățământ preuniversitar de stat de la nivelul comunei Șotrile pe anul școlar 2025 - 2026, în vederea emiterii avizului conform de către Inspectoratul Școlar Județean Prahova, proiect care dovedeşte capacitatea efectivă de a soluţiona şi de a gestiona, în numele şi în interesul colectivităţii locale pe care o reprezentăm, treburile publice, în condiţiile legii.
PRIMARUL COMUNEI ȘOTRILE,

Daniel-Bogdan DAVIDESCU
